ᮃᮓᮤᮕᮒᮤ ᮕᮔᮆᮊᮔ᮪

ᮛᮓᮦᮔ᮪ ᮅᮏᮀ ᮍᮧᮊᮧ ᮃᮒᮔᮕᮤ ᮃᮓᮤᮕᮒᮤ ᮕᮔᮆᮊᮔ᮪ ᮙᮍᮢᮥᮕᮤ ᮘᮥᮕᮒᮤ ᮎᮤᮃᮙᮤᮞ᮪ / ᮌᮜᮥᮂ ᮃᮔᮥ ᮙᮥᮀᮌᮛᮔ᮪ ᮓᮤᮔ ᮱᮶᮱᮸ ᮕᮦᮛᮤᮇᮓᮩ ᮱᮶᮱᮸ - ᮱᮶᮲᮵ ᮙᮞᮦᮠᮤ http://sparmanhero.blogspot.co.id/2013/04/silsilah-para-bupati-kabupaten-ciamis.html

 ᮘᮤᮇᮌᮢᮖᮤ 
ᮊᮊᮞᮤᮂᮔ ᮒᮦᮂ ᮛᮓᮦᮔ᮪ ᮅᮏᮀ ᮍᮧᮊᮧ ᮃᮒᮔᮕᮤ ᮕᮥᮒᮢ ᮃᮓᮤᮕᮒᮤ ᮕᮔᮆᮊᮔ᮪ ᮕᮥᮒᮢ ᮕᮢᮘᮥ ᮎᮤᮕ᮪ᮒ ᮕᮨᮁᮙᮔ (᮱᮵᮹᮵-᮱᮶᮱᮸ ᮙᮞᮨᮠᮤ) ᮕᮥᮒᮢ ᮙᮠᮛᮏ ᮞᮀᮠᮡᮀ ᮎᮤᮕ᮪ᮒ ᮕᮨᮁᮙᮔ ᮕᮢᮘᮥᮓᮤᮌᮜᮥᮂ ᮞᮜᮝᮦ (᮱᮵᮸᮰-᮱᮵᮹᮵ ᮙᮞᮦᮠᮤ, ᮃᮚᮩᮔ ᮓᮥᮞᮥᮔ᮪ ᮒᮤᮀᮌᮛᮠᮚᮥ, ᮓᮦᮞ ᮎᮤᮙᮛᮌᮞ᮪, ᮊᮎᮙᮒᮔ᮪ ᮎᮤᮙᮛᮌᮞ᮪, ᮎᮤᮃᮙᮤᮞ᮪) ᮕᮥᮒᮢ ᮕᮢᮘᮥ ᮠᮅᮁ ᮊᮧᮔᮦᮀ, ᮕᮥᮒᮢ ᮕᮢᮘᮥ ᮕᮥᮎᮥᮊ᮪ ᮅᮙᮥᮙ᮪ (ᮞᮥᮔᮔ᮪ ᮕᮛᮥᮀ ᮌᮀᮞ / ᮕᮥᮎᮥᮊ᮪ ᮅᮙᮥᮙ᮪ ᮒᮜᮌ ᮏᮒᮥᮊᮢᮙᮤ ᮞᮛᮨᮀ ᮛᮒᮥ ᮕᮛᮥᮀ / ᮛᮒᮥ ᮞᮥᮑᮜᮛᮀ / ᮝᮥᮜᮔ᮪ᮞᮛᮤ) ᮌᮜᮥᮂ ᮒᮔ᮪ᮓᮥᮛᮔ᮪ / ᮕᮍᮅᮘᮔ᮪ ᮕᮍᮔ᮪ᮓᮛᮔ᮪, ᮕᮥᮒᮢ ᮕᮢᮘᮥ ᮙᮥᮔ᮪ᮓᮤᮀ ᮞᮥᮛᮡ ᮃᮌᮩᮀ, ᮕᮥᮒᮢ ᮕᮢᮘᮥ ᮃᮀᮌᮜᮛᮀ. https://www.facebook.com/notes/pandu-radea/tapak-karuhun-galuh-kertabumi-di-gunung-susuru-2/10152063096786339 http://www.diciamis.com/situs-sang-hyang-cipta-permana-prabudigaluh-salawe.php#.Vws57Xpj_wk    https://infogaluhciamis.wordpress.com/2014/06/05/berikut-nama-nama-raja-galuh-hingga-bupati-yang-pernah-menjabat-di-tatar-galuh-ciamis/

 ᮃᮓᮤᮕᮒᮤ ᮊᮛᮥᮠᮥᮔ᮪ ᮌᮜᮥᮂ ᮕᮍᮅᮘᮔ᮪ ᮕᮔᮆᮊᮔ᮪ 
ᮊᮛᮏᮃᮔ᮪ ᮌᮜᮥᮂ ᮕᮍᮅᮘᮔ᮪ ᮓᮤᮃᮓᮨᮌ᮪ᮊᮩᮔ᮪ ᮊᮥ ᮕᮢᮘᮥ ᮠᮅᮁ ᮊᮥᮔᮤᮀ (ᮃᮚᮩᮔ) ᮓᮤ ᮓᮆᮛᮂ ᮊᮙ᮪ᮕᮥᮀ ᮕᮥᮒᮢᮕᮤᮀᮌᮔ᮪, ᮊᮜᮤᮕᮥᮎᮀ, ᮕᮍᮔ᮪ᮓᮛᮔ᮪ , ᮊᮎᮙᮒᮔ᮪ ᮊᮜᮤᮕᮥᮎᮀ, ᮕᮍᮔ᮪ᮓᮛᮔ᮪ (ᮊᮤᮔ᮪ᮒᮨᮔ᮪-ᮊᮤᮔ᮪ᮒᮨᮔ᮪ ᮝᮁᮞᮤᮂ ᮱᮵᮳᮰ ᮙᮞᮦᮠᮤ). ᮛᮏ ᮄᮉ ᮊᮌᮥᮍᮔ᮪ ᮒᮤᮜᮥ ᮕᮥᮒᮢ, ᮓᮤᮃᮔ᮪ᮒᮝᮤᮞ᮪ᮔ ᮑᮆᮒ ᮙᮠᮛᮏ ᮅᮕᮙ, ᮙᮠᮛᮏ ᮞᮀᮠᮡᮀ ᮎᮤᮕ᮪ᮒ ᮞᮛᮨᮀ ᮞᮛᮩᮞᮩᮕᮔ᮪ ᮃᮌᮥᮀ. ᮙᮤᮔᮀᮊ ᮕᮥᮒᮢ ᮃᮔᮥ ᮕᮍᮌᮩᮀᮔ, ᮙᮠᮛᮏ ᮅᮕᮙ ᮍᮝᮛᮤᮞ᮪ᮊᮩᮔ᮪ ᮊᮛᮏᮃᮔ᮪ ᮌᮜᮥᮂ ᮕᮍᮅᮘᮔ᮪ ᮒᮤ ᮛᮙᮔ. ᮙᮠᮛᮏ ᮞᮀᮠᮡᮀ ᮎᮤᮕ᮪ᮒ ᮓᮤᮕᮞᮤᮠᮔ᮪ ᮓᮆᮛᮂ ᮞᮜᮝᮦ (ᮎᮤᮙᮛᮌᮞ᮪) ᮞᮛᮨᮀ ᮍᮓᮨᮌ᮪ᮊᮩᮔ᮪ ᮊᮛᮏᮃᮔ᮪ ᮌᮜᮥᮂ ᮞᮜᮝᮦ. ᮞᮙᮨᮔ᮪ᮒᮝᮤᮞ᮪ ᮆᮒ, ᮞᮛᮩᮞᮩᮕᮔ᮪ ᮃᮌᮥᮀ ᮏᮔ᮪ᮒᮨᮔ᮪ ᮛᮏ ᮓᮤ ᮓᮆᮛᮂ ᮎᮤᮏᮥᮜᮀ.

 ᮔᮞᮤᮘ᮪ ᮒᮢᮌᮤᮞ᮪ ᮌᮜᮥᮂ 
ᮔᮜᮤᮊ ᮓᮤᮊᮝᮞᮃᮔ᮪ ᮊᮥ ᮎᮤᮛᮨᮘᮧᮔ᮪, ᮓᮆᮛᮂ ᮌᮜᮥᮂ ᮙᮞᮤᮂ ᮊᮦᮔᮦᮂ ᮊᮛᮏᮃᮔ᮪ ᮘᮝᮠᮔ᮪, ᮔᮍᮤᮀ ᮔᮜᮤᮊ ᮓᮤᮊᮝᮞ ᮊᮥ ᮙᮒᮛᮙ᮪, ᮞ᮪ᮒᮒᮥᮞ᮪ᮔ ᮓᮤᮒᮥᮛᮥᮔ᮪ᮊᮩᮔ᮪ ᮏᮔ᮪ᮒᮨᮔ᮪ ᮊᮘᮥᮕᮒᮦᮔ᮪ ᮃᮒᮔᮕᮤ ᮊᮓᮤᮕᮒᮨᮔ᮪. ᮌᮜᮥᮂ, ᮃᮔᮥ ᮊᮝᮤᮒ᮪ᮔ ᮠᮤᮏᮤ ᮊᮛᮏᮃᮔ᮪ ᮛᮧᮘᮤᮂ ᮞ᮪ᮒᮒᮥᮞ᮪ᮔ ᮏᮔ᮪ᮒᮨᮔ᮪ ᮠᮤᮏᮤ ᮊᮘᮥᮕᮒᮦᮔ᮪, ᮃᮔᮥ ᮍᮊᮤᮘᮒ᮪ᮊᮩᮔ᮪ ᮇᮌᮦ ᮌᮨᮜᮁ ᮛᮏ, ᮕᮢᮘᮥ ᮃᮒᮔᮕᮤ ᮞᮀᮠᮡᮀ ᮛᮧᮘᮤᮂ ᮏᮔ᮪ᮒᮨᮔ᮪ ᮕᮒᮤᮂ. ᮃᮓᮤᮕᮒᮤ ᮕᮔᮆᮊᮔ᮪ ᮓᮤᮃᮀᮊᮒ᮪ ᮏᮔ᮪ᮒᮨᮔ᮪ ᮝᮨᮓᮔ ᮘᮥᮕᮒᮤ ᮙᮒᮛᮙ᮪ ᮓᮤ ᮒᮒᮁ ᮕᮢᮤᮃᮍᮔ᮪ ᮊᮥ ᮞᮥᮜ᮪ᮒᮔ᮪ ᮃᮌᮥᮀ |᮱᮶᮱᮳| - |᮱᮶᮴᮵| ᮙ᮪, ᮙᮤᮔᮀᮊ ᮕᮍᮥᮃᮞ ᮙᮒᮛᮙ᮪.

ᮔᮜᮤᮊ ᮞᮥᮜ᮪ᮒᮔ᮪ ᮃᮌᮥᮀ ᮍᮝᮤᮒᮔ᮪ ᮑᮤᮃᮕ᮪ᮊᮩᮔ᮪ ᮗᮧᮎ᮪ ᮓᮤ ᮘᮒᮗᮤᮃ ᮓᮤᮔ |᮱᮶᮲᮵|, ᮃᮔ᮪ᮏᮩᮔ᮪ᮔ ᮙᮛᮦᮔ᮪ᮒᮂᮊᮩᮔ᮪ ᮘᮥᮕᮒᮤ-ᮘᮥᮕᮒᮤᮔ ᮓᮤ ᮕᮢᮤᮃᮍᮔ᮪ ᮊᮀᮌᮧ ᮄᮜᮥᮘᮤᮅᮀ. ᮠᮜ᮪ ᮄᮉ ᮑᮘᮘ᮪ᮊᮩᮔ᮪ ᮘᮦᮔ᮪ᮒᮨᮔ᮪-ᮘᮦᮔ᮪ᮒᮨᮔ᮪ ᮕᮨᮔ᮪ᮓᮕᮒ᮪ ᮓᮤ ᮃᮔ᮪ᮒᮝᮤᮞ᮪ ᮊᮨᮕᮜ ᮓᮤᮞ᮪ᮒᮢᮤᮊ᮪, ᮅᮒᮙᮤᮔ ᮃᮔ᮪ᮒᮝᮤᮞ᮪ ᮓᮤᮕᮒᮤ ᮕᮔᮆᮊᮔ᮪ ᮞᮛᮨᮀ ᮞᮤᮍᮕᮨᮁᮘᮀᮞ. ᮃᮓᮤᮕᮒᮤ ᮕᮔᮆᮊᮔ᮪ ᮠᮧᮚᮧᮀ ᮑᮨᮛᮀ ᮞᮌᮔ᮪ᮎᮀ-ᮌᮔ᮪ᮎᮀᮔ, ᮞᮒᮩᮃᮎᮔ᮪ ᮗᮧᮎ᮪ ᮘᮩᮊᮤ ᮊᮤᮃᮒ᮪. ᮞᮙᮨᮔ᮪ᮒᮝᮤᮞ᮪ ᮆᮒ, ᮞᮤᮍᮕᮨᮁᮘᮀᮞ ᮊᮌᮥᮍᮔ᮪ ᮕᮨᮔ᮪ᮓᮕᮒ᮪ ᮚᮦᮔ᮪ ᮜᮀᮊᮥᮀ ᮞᮆ ᮅᮕᮙᮤ ᮕᮞᮥᮊᮔ᮪ ᮊᮀᮌᮧ ᮍᮤᮃᮒ᮪ᮊᮩᮔ᮪ ᮠᮩᮜ ᮜᮧᮌᮤᮞ᮪ᮒᮤᮊ᮪ ᮞᮒᮩᮃᮎᮔ᮪ ᮃᮀᮊᮒ᮪ ᮑᮨᮛᮀ.

 ᮌᮥᮌᮥᮁᮔ ᮃᮓᮤᮕᮒᮤ 
ᮕᮙᮥᮞ᮪ᮒᮥᮍᮔᮔ, ᮃᮓᮤᮕᮒᮤ ᮕᮔᮆᮊᮔ᮪ ᮒᮤᮝᮞ᮪ ᮓᮤᮔ ᮱᮶᮲᮵ ᮙ᮪. ᮞᮜᮤᮛ ᮘᮥᮕᮒᮤ ᮝᮓᮔ ᮓᮤᮕᮜᮤᮓ᮪ᮊᮩᮔ᮪ ᮊ ᮝᮠᮔ᮪ᮒᮨᮔ᮪ ᮎᮤ ᮙᮥᮔ᮪ᮒᮥᮁ. ᮞᮕᮛᮔ᮪ᮒᮧᮞ᮪ ᮊᮕᮨᮔ᮪ᮓᮊ᮪ ᮊᮥ ᮕᮨᮍᮤᮊᮥᮒ᮪ᮔ, ᮃᮔ᮪ᮏᮩᮔ᮪ᮔ ᮒᮨᮛᮞ᮪ ᮓᮤᮊᮥᮛᮨᮘ᮪ᮊᮩᮔ᮪ ᮓᮤ ᮞᮤᮒᮥᮞ᮪ ᮊᮛᮀᮊᮙᮥᮜᮡᮔ᮪. ᮃᮓᮤᮕᮒᮤ ᮕᮔᮆᮊᮔ᮪ ᮓᮤᮌᮨᮔ᮪ᮒᮧᮞ᮪ ᮊᮥ ᮕᮥᮒᮢᮔ, ᮅᮏᮀ ᮕᮥᮁᮘ, ᮃᮔᮥ ᮊᮌᮥᮍᮔ᮪ ᮌᮨᮜᮁ ᮓᮤᮕᮒᮤ ᮄᮙ᮪ᮘᮔᮌᮛ ( ᮱᮶᮲᮵ - ᮱᮶᮳᮶ ). ᮓᮤᮎᮛᮤᮇᮞ᮪ᮊᮩᮔ᮪, ᮞᮘᮧᮒ᮪ ᮊᮏᮓᮤᮃᮔ᮪ ᮄᮉ ᮞᮤᮍᮕᮨᮁᮘᮀᮞ ᮒᮨᮛᮞ᮪ ᮍᮜᮤᮂᮊᮩᮔ᮪ ᮊᮨᮁᮒᮘᮥᮙᮤ ᮊ ᮘᮧᮏᮧᮍᮣᮧᮕᮀ, ᮃᮚᮩᮔ ᮘᮔ᮪ᮏᮁ ᮊᮧᮜᮧᮒ᮪. ᮊᮥᮙᮁᮌᮤ ᮆᮒ, ᮊᮨᮁᮒᮘᮥᮙᮤ ᮓᮤᮞᮨᮘᮒ᮪ ᮇᮌᮦ ᮊᮘᮥᮕᮒᮦᮔ᮪ ᮘᮧᮏᮧᮍᮣᮧᮕᮀ, ᮞᮛᮨᮀ ᮙᮍᮢᮥᮕᮤ ᮎᮤᮊᮜ᮪ ᮘᮊᮜ᮪ ᮊᮧᮒ ᮘᮔ᮪ᮏᮁ.

 ᮛᮦᮖᮦᮛᮦᮔ᮪ᮞᮤ